**Līgums Nr. 21/27/2-18**

*par apkures sistēmas pārbūves darbiem Pionieru ielā 84, Jaunolainē*

Olainē, Datums ir elektroniskās parakstīšanas datums

**AS „Olaines ūdens un siltums”**, vienotais reģistrācijas Nr.50003182001, tās valdes priekšsēdētāja Mārča Mazura un valdes locekļa Viestura Liepas personā, kuri rīkojas uz sabiedrības statūtu pamata (turpmāk – Pasūtītājs) no vienas puses, un

**SIA “Amos.L.V”**, vienotais reģistrācijas Nr. 40003659440, tās valdes priekšsēdētāja Oskara Svarenieka personā, kurš darbojas uz statūtu pamata (turpmāk - Izpildītājs), no otras puses (abi kopā – Puses),

pamatojoties uz iepirkuma “Apkures sistēmas pārbūves darbi Pionieru ielā 84, Jaunolainē”, ID Nr.: AS OŪS 2021/02 rezultātiem un pretendenta iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs apņemas veikt apkures sistēmas pārbūves darbus (turpmāk – Būvdarbi), atbilstoši iepirkuma nolikumam un saskaņā ar Līgumu, Līguma pielikumiem un Izpildītāja iesniegto piedāvājumu.
   2. Būvdarbi Līguma izpratnē ietver visus un jebkādus pastāvīgos, sagatavošanas un pagaidu darbus, materiālu piegādi, nepieciešamās tehnikas, iekārtu, aprīkojuma, instrumentu, aizsarglīdzekļu nodrošināšanu, resursu (elektroenerģijas u.tml.) nodrošināšanu, transportu, pārbaudes un darbu nodošanu, visas nepieciešamās un/vai Pasūtītāja saprātīgi pieprasītās dokumentācijas noformēšanu, saņemšanu un iesniegšanu Pasūtītājam, darbu izpildes vietas sakārtošanu, atkritumu izvešanu un utilizāciju, kā arī jebkādus citus darbus, kas, ja arī nav tieši minēti Līgumā, saprātīgi no tā izriet un ir nepieciešami Līguma pienācīgai izpildei un mērķa sasniegšanai.
   3. Darbu izpildes vieta (turpmāk – Objekts): Pionieru iela 84, Jaunolaine, Olaines pagasts, Olaines novads, (kadastra Nr. 80800080401001).
   4. Izpildītājs Būvdarbus veic ievērojot Latvijas Republikā spēkā esošos normatīvos aktus, Būvuzrauga prasības, kā arī Pasūtītāja norādījumus, ja tādi tiek doti, kā arī pienācīgi pildot Līgumā paredzētās saistības.
   5. IzpildītājsBūvdarbus veic ar savu darbaspēku, darba rīkiem un ierīcēm, materiāliem.
2. **Līguma summa un samaksas kārtība**
   1. Līgums tiek slēgts par Izpildītāja piedāvāto cenu **35 200.89** **EUR** (trīsdesmit pieci tūkstoši *euro* un 89centi) bez pievienotās vērtības nodokļa (PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma 2.1.punktā norādīta summa ietver izmaksas, kas saistītas ar Būvdarbu veikšanu Līguma 1.pielikumā norādītajā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas, izdevumus, kas saistīti ar dokumentu saņemšanu Objekta nodošanai ekspluatācijā.
   3. Ja Izpildītājam Līguma izpildes veikšanai ir nepieciešams saņemt daļēju priekšapmaksu (avansu), Pasūtītājs 10 (desmit) darba dienu laikā no atbilstoša Izpildītāja rēķina un Līguma 3.3.punktā atbilstošas Avansa garantijas saņemšanas, izmaksā Izpildītājam avansu, kas nav lielāks kā 20% (divdesmit procenti) no Līguma 2.1.punktā norādītās Līguma summas un ir Avansa garantijas nodrošinātās summas apmērā.
   4. Atlikušo maksājumu Pasūtītājs izmaksā Izpildītājam 10 (desmit) darba dienu laikā pēc visu Būvdarbu pabeigšanas, kā arī Būvdarbu nodošanas – pieņemšanas akta abpusējas parakstīšanas (turpmāk – Akts) un rēķina saņemšanas dienas.
   5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [info@ous.lv](mailto:info@ous.lv).
   6. Abpusēji apstiprināts Akts ir pamats rēķina izrakstīšanai. Rēķinu Izpildītājs izraksta par atlikušo summu.
   7. Līguma darbības laikā Līguma summa nevar pārsniegt 2.1.punktā norādīto kopējo Līguma summu. Pasūtītājs maksā Izpildītājam par faktiski kvalitatīvi izpildīto un saskaņā ar Līgumā noteikto Būvdarbu apjomu. Par Līgumcenas palielināšanas pamatojumu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem tāmēs, kuri izriet no elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem Izpildītājam jārēķinās iestājoties šī Līguma izpildē.
   8. Līguma summa netiks paaugstināta gadījumā, ja Izpildītājs būs konstatējis tādus apstākļus Objektā, kas viņam objektīvi bija jākonstatē pirms piedāvājuma iesniegšanas. Uz šāda pamata radušās papildus izmaksas sedz Izpildītājs.
   9. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
   10. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
3. **Apdrošināšana un saistību garantijas** 
   1. Izpildītājs ne vēlāk kā 5 (piecas) darba dienas pirms Būvdarbu uzsākšanas Pasūtītājam iesniedz Izpildītāja civiltiesiskās atbildības apdrošināšanas polisi, kas izsniegta atbilstoši Latvijas normatīvajos aktos par civiltiesiskās atbildības obligāto apdrošināšanu būvniecībā noteiktajām prasībām un apdrošināšanas prēmijas samaksas apliecinošus dokumentus.
   2. Izpildītājs ne vēlā kā 5 (piecas) darba dienas pirms Līguma izpildes uzsākšanas iesniedz par labu Pasūtītajam noformētu neatsaucamu Līguma saistību izpildes garantiju, kuru izdevusi apdrošināšanas akciju sabiedrība vai banka. Garantijas summa ir 3 % (trīs procenti) no Līguma 2.1.punktā noteiktās līgumcenas. Garantijai jābūt spēkā visu Līgumā noteikto Būvdarbu izpildes laiku un papildu 30 (trīsdesmit) darba dienas pēc darbu pieņemšanas no Izpildītāja. Ja Līguma izpildes termiņš pārsniedz garantijā norādīto termiņu, Izpildītājs veic nepieciešamās darbības, lai nodrošinātu garantijas termiņa pagarināšanu uz laika periodu, kas nodrošina šajā punktā noteiktā nosacījuma, par garantijas termiņu, izpildi un iesniedz Pasūtītājam dokumentu, kas apliecina garantijas termiņa pagarināšanu ne vēlāk, kā 10 (desmit) darba dienas pirms sākotnējā garantijas termiņa beigām. Pēc Izpildītāja pieprasījuma, Pasūtītājs atdod Izpildītājam Līgumā noteikto bankas garantiju/apdrošinātāja galvojumu, kuram ir beidzies spēkā esamības termiņš.
   3. Ja Izpildītājs saskaņā, ar Līguma 2.3.punkta noteikumiem, vēlas saņemt avansa maksājumu, Izpildītājs iesniedz par labu Pasūtītajam noformētu neatsaucamu beznosacījuma pirmā pieprasījuma avansa atmaksas nodrošinājumu, kuru izdevusi apdrošināšanas sabiedrība vai banka (tekstā – Avansa garantija). Ar Avansa garantiju nodrošinātai summai ir jābūt ne mazākai par avansa summu un termiņam, kādā Pasūtītājs ir tiesīgs iesniegt pieprasījumu izmaksāt naudas līdzekļus, ir jābūt ne īsākam kā Līgumā noteiktais Būvdarbu izpildes termiņš un vēl 30 (trīsdesmit) kalendārās dienas.
4. **Līguma darbības laiks un spēkā esamība**

4.1. Līguma noteikumi stājas spēkā ar Būvdarbu uzsākšanas brīdi, ņemot vērā Līguma 5.1.punktā noteikto un ir spēkā līdz Līgumā noteikto saistību pilnīgai izpildei, tajā skaitā garantijas laiku.

4.2. Līguma 3.punkta noteikumi izpildāmi Līgumā noteiktajā kārtībā un termiņos.

4.3. Līguma noteikumi un saistības attiecībā uz garantijas noteikumiem ir spēkā 24 (divdesmit četri) mēnešus no Objekta pieņemšanas ekspluatācijā.

4.4. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi.

4.5. Pusēm ir tiesības vienpusēji atkāpties no Līguma, rakstiski par to brīdinot otru Pusi, ja:

4.5.1. Izpildītājs Līguma 3.2.punktā noteiktajā termiņā nav iesniedzis Līguma saistību izpildes nodrošinājumu;

4.5.2. Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;

4.5.3. Izpildītājs ir patvaļīgi pārtraucis Līguma izpildi, tajā skaitā nav sasniedzams juridiskajā adresē;

4.5.4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

4.5.5. iestājušies apstākļi, kas apgrūtina vai padara neiespējamu šajā Līgumā noteikto saistību izpildi kādai no Pusēm;

4.5.6. Pasūtītājam ir tiesības vienpusēji atkāpties no Līguma un neapmaksāt Līguma 2.1. punktā noteikto līgumcenu, ja viņš konstatē, ka Izpildītājs Līgumā noteiktās saistības veic neatbilstoši piedāvājumam vai Līguma nosacījumiem.

4.6 .Par vienpusēju atkāpšanos saskaņā ar Līguma 4.5.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.

**5. Darbu izpildes termiņš, izpildes un pieņemšanas kārtība**

5.1. Izpildītājs Būvdarbus uzsāk pēc apkures sezonas beigām, bet ne vēlāk kā 2021.gada 1.jūnijā.

5.2. Līguma izpildes termiņš, tajā skaitā, visu nepieciešamo dokumentu sagatavošana Objekta nodošanai ekspluatācijā, ir ne vēlāks kā 2021.gada 1.augusts no Būvdarbu uzsākšanas dienas, ņemot vērā Līguma 5.1.punktā noteikto.

5.3. Iestājoties neparedzamiem apstākļiem, Pusēm vienojoties, var tikt noteikts cits Līguma izpildes termiņš. Šajā gadījumā Izpildītājs nekavējoties, bet ne vēlāk kā 2 (divu) darba dienu laikā pēc dienas, kad Izpildītājam kļuvuši zināmi šādi apstākļi, informē Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas tos kavē.

5.4. Izpildītājs, pēc visu Būvdarbu pabeigšanas, veic visu nepieciešamo dokumentu saskaņošanu un nodošanu Olaines novada būvvaldē.

5.5. Pasūtītājs 5 (piecu) darba dienu laikā, saskaņojot ar Izpildītāju, veic izpildīto Būvdarbu iepriekšējo apskati. Ja iepriekšējā apskate ir sekmīga, tiek sagatavots Akts, ko abpusēji paraksta, pēc tam, kad tiek veikta Objekta pieņemšana ekspluatācijā normatīvos aktos noteiktajā kārtībā.

5.6. Pasūtītājs 5 (piecu) darba dienu laikā pēc Akta saņemšanas:

5.6.1. apstiprina Aktu un 1 (vienu) eksemplāru iesniedz Izpildītājam vai

5.6.2. neparaksta Aktu un rakstiski iesniedz Izpildītājam pretenziju, norādot iemeslus, kādēļ Pasūtītājs atsakās pieņemt Būvdarbus.

5.7. Ja Pasūtītājs ir iesniedzis Izpildītājam pretenziju, tad Izpildītājs par saviem līdzekļiem novērš pretenzijā norādītos trūkumus 5 (piecu) darba dienu laikā no pretenzijas saņemšanas dienas.

5.8. Gadījumā, ja Izpildītājs nepiekrīt Pasūtītāja izvirzītajām pretenzijām, tad Pasūtītājs un Izpildītājs kopīgi organizē neatkarīgu ekspertīzi, kurā pierāda veikto Būvdarbu atbilstību vai neatbilstību Līguma un tā pielikumu, un normatīvo aktu prasībām. Neatkarīgs eksperts (eksperti) sagatavo ekspertu novērtējumu par Būvdarbu atbilstību vai neatbilstību. Sagatavotais ekspertu novērtējums ir saistošs Pusēm. Ekspertīzes izmaksas sedz vainīgā Puse.

5.9. Līguma izpilde tiek pieņemta, Pusēm vai to pilnvarotajiem pārstāvjiem parakstot Aktu, kas ir saskaņota ar būvuzraugu un kas kļūst par Līguma neatņemamu sastāvdaļu. Izpildītājs, kopā ar Aktu, iesniedz Pasūtītājam arī visu ar Būvdarbu veikšanu saistīto dokumentāciju (Būvdarbu veikšanas dokumentāciju, t.sk., būvdarbu žurnālu, segto darbu aktus, materiālu apstiprināšanas dokumentus, materiālu atbilstības deklarācijas u.c. izpilddokumentāciju).

5.10. Ne akta par Objekta pieņemšanu ekspluatācijā parakstīšana, ne arī veikto Būvdarbu nodošanas – pieņemšanas akta parakstīšana neatbrīvo Izpildītāju no atbildības par Būvdarbu defektiem, kuri var atklāties pēc Objekta pieņemšanas ekspluatācijā.

**6. Izpildītāja un Pasūtītāja pienākumi un tiesības**

6.1. Izpildītāja tiesības un pienākumi:

6.1.1. Līguma izpildi veikt ar saviem resursiem, kvalitatīvi un Līguma noteikumiem atbilstoši;

6.1.2. Līguma izpildē ievēro Pasūtītāja norādījumus un atbild par spēkā esošo normatīvo aktu, kas attiecās uz Būvdarbu izpildes kārtību un kvalitāti, ievērošanu;

6.1.3. pēc Pasūtītāja pieprasījuma, sniegt pilnu informāciju par Būvdarbu izpildes gaitu un, nepieciešamības gadījumā, sniegt visu nepieciešamo informāciju, kas ir Izpildītāja rīcībā un ir saistīta ar Līguma izpildi;

6.1.4. darbu veikšanai saņemt visas normatīvajos aktos paredzētās atļaujas un apmaksāt visus ar to saņemšanu saistītos izdevumus;

6.1.5. nodrošina visu nepieciešamo Būvdarbu sagatavošanas darbu veikšanu;

6.1.6. pirms Būvdarbu uzsākšanas, norīkot sertificētu būvdarbu vadītāju: Edžus Grīnbergs/sertifikāta Nr.4-00502, iesniedzot Pasūtītājam rīkojuma oriģinālu, kā arī nodrošināt sertificētā būvdarbu vadītāja klātbūtni Objektā visu Būvdarbu izpildes laiku, kurš veic savu darbu koordinēšanu ar Pasūtītāju;

6.1.7. pirms Būvdarbu uzsākšanas, norīkot atbildīgo personu par darba drošības un aizsardzības noteikumu un ugunsdrošības noteikumu ievērošanu Objektā, iesniedzot Pasūtītājam rīkojuma oriģinālu;

6.1.8. Būvdarbu veikšanas laikā un pēc visu darbu pabeigšanas, nodrošināt atkritumu apsaimniekošanu tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi, būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem;

6.1.9. normatīvajos aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā;

6.1.10. iekārtot un aizpildīt Būvdarbu žurnālu. Būvdarbu žurnāliem un būvatļaujai jāatrodas Objektā, nodrošinot Pasūtītāja un kontrolējošo institūciju pārstāvjiem brīvu pieeju dokumentācijai;

6.1.11. Būvdarbu veikšanā izmantot tikai sertificētus un ar Pasūtītāju saskaņotus būvizstrādājumus, un pēc Pasūtītāja pieprasījuma uzrādīt Būvdarbos izmantoto būvizstrādājumu sertifikātus un citus to kvalitāti apliecinošos dokumentus;

6.1.12. gadījumā, ja Izpildītājs izmanto ekvivalentus materiālus, iekārtas un (vai) risinājumus, salīdzinot ar projekta dokumentācijā vai apjomu tabulās uzrādītajiem konkrētiem materiāliem un iekārtām, tad Izpildītājs ir atbildīgs par šo ekvivalento materiālu pielietošanas rakstisku saskaņojumu ar Būvuzraugu un Pasūtītāju pirms materiālu, iekārtu un (vai risinājumu) izpildes uzsākšanas. Visa veida izdevumus par Pasūtītājam nepieņemamu ekvivalentu pielietošanu Būvdarbu izpildē sedz Izpildītājs;

6.1.13. saskaņot ar Pasūtītāju mezglu un detaļu risinājumus, Pasūtītāja izvēlēto materiālu, konstrukciju, iekārtu u.c. krāsu, formu, faktūru, rakstu un citas estētiskās īpašības, ja tas nav norādīts būvprojektā un Vispārīgie būvnoteikumi to nenosaka savādāk;

6.1.14. gadījumā, ja Izpildītājs konstatē kļūdas vai neprecizitātes tehniskajā dokumentācijā, vai, ja atklāj neparedzētus apstākļus, kas var kavēt izpildīt ar Līgumu uzņemtās saistības vai ietekmēt Būvdarbu drošību un kvalitāti, 2 (divu) darba dienu laikā rakstiski paziņot par to Pasūtītājam. Šādā situācijā Izpildītājs turpina pildīt Līgumu tādā mērā, cik tas neietekmē būves vai trešo personu drošību, ja vien Pasūtītājs nav rakstiski pieprasījis apturēt Būvdarbu veikšanu;

6.1.15. pēc Būvdarbu pabeigšanas par saviem līdzekļiem veikt Objekta apkārtnes sakārtošanu līdzvērtīgā vai labākā stāvoklī, kādā tā bija pirms Būvdarbu uzsākšanas.

6.2. Pasūtītāja tiesības un pienākumi:

6.2.1. pieņemt kvalitatīvi izpildītus, Līguma un normatīvo aktu prasībām atbilstošus Būvdarbus;

6.2.2. veikt Līgumā noteiktajā kārtībā paredzētos maksājumus;

6.2.3. Līgumā noteiktajā kārtībā un termiņā izskatīt Izpildītāja iesniegtos ziņojumus un cita veida dokumentus un sniegt atbildes;

6.2.4. pēc saviem ieskatiem veikt Būvdarbu izpildes pārbaudes;

6.2.5. apturēt Būvdarbus, ja Izpildītājs vai tā personāls neievēro uz Būvdarbiem attiecināmos normatīvos aktus vai Līguma noteikumus. Izpildītājs ir tiesīgs atsākt Būvdarbus, saskaņojot ar Pasūtītāju, pēc konstatētā pārkāpuma novēršanas. Izpildītājam nav tiesības uz Līgumā noteiktā Būvdarbu izpildes termiņa pagarināšanu sakarā ar šādu Būvdarbu apturēšanu;

6.2.6. pieprasīt darbu vadītāja, atbildīgā par darba drošības un aizsardzības noteikumu, ugunsdrošības noteikumu ievērošanu nomaiņu, ja viņi nepienācīgi pilda savus pienākumus vai neatrodas Objektā.

**7. Garantijas termiņš**

7.1. Būvdarbu garantijas termiņš ir 24 (divdesmit četri) mēneši no Objekta nodošanas ekspluatācijā.

7.2. Ja Pasūtītājs Būvdarbu garantijas laikā konstatē defektus, Pasūtītāja pārstāvis, pieaicinot Izpildītāja pārstāvi, sastāda defektu aktu par konstatētajām neatbilstībām. Šādā gadījumā Izpildītājs bez maksas 3 (trīs) kalendāro dienu laikā no akta sastādīšanas dienas vai citā Pusēm saskaņotā laikā, novērš konstatētos defektus.

7.3. Ja Izpildītājs defektu aktu par konstatētajiem defektiem Būvdarbu garantijas laikā neparaksta, tad defektu aktu paraksta Pasūtītājs vienpusēji. Pasūtītājs defektu aktu nosūta uz elektroniskā pasta adresi: [(..)](mailto:oskars.svarenieks@amos.lv) kā elektronisku dokumentu. Šajā gadījumā Izpildītājs bez maksas novērš defekta aktā konstatētos trūkumus 3 (trīs) kalendāro dienu laikā no defektu akta nosūtīšanas dienas, ja Puses nav saskaņojušas citu defektu novēršanas termiņu.

7.4. Ja Izpildītājs Līguma 7.2. un 7.3. punktā norādītajos gadījumos nenovērš konstatētos trūkumus Pasūtītāja noteiktajā termiņā, tad Pasūtītājs, trūkumu novēršanai, ir tiesīgs piemērot Garantijas laika nodrošinājumu.

7.5. Tiesības pieprasīt trūkumu, defektu novēršanu saskaņā ar Līguma 7.1.punktā paredzēto garantiju, izbeidzas ar 7.1.punktā noteiktā garantijas termiņa notecēšanu. Attiecībā uz trūkumiem, par kuriem Pasūtītājs ir informējis Izpildītājs pirms garantijas termiņa notecēšanas, bet kuri nav tikuši novērsti pirms šāda termiņa iestāšanās, garantija darbosies līdz brīdim, kamēr attiecīgie trūkumi tiks novērsti.

**8. Pušu atbildība**

8.1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.

8.2. Izpildītājs ir atbildīgs par jebkuru Līguma izpildes neatbilstību tā noteikumiem.

8.3. Ja Izpildītājs neveic Līguma izpildi Līguma 5.2.punktā noteiktajā termiņā un Puses nav vienojušās par citu izpildes termiņu (Līguma 5.3.punkts), Pasūtītājam ir tiesības prasīt līgumsoda samaksu 0,1 % apmērā no kopējās līguma summas par katru nokavēto dienu, bet ne vairāk kā 10 % (desmit procentu) apmērā no Līguma kopējās summas. Izpildītājam līgumsods Pasūtītājam jāsamaksā 10 (desmit) darba dienu laikā no Pasūtītāja rēķina saņemšanas dienas. Pasūtītājam ir tiesības vienpusēji ieturēt Izpildītāja maksājamo līgumsodu no Līgumā noteiktajiem Pasūtītāja maksājumiem.

8.4. Ja Pasūtītājs neveic norēķinus Līgumā noteiktajā termiņā, Izpildītājam ir tiesības prasīt līgumsoda samaksu 0,1 % apmērā par katru nokavēto dienu no noteiktā termiņā nesamaksātās summas, bet ne vairāk kā 10 % (desmit procentu) apmērā no nesamaksātās summas. Pasūtītājam līgumsods Piegādātājam jāsamaksā 10 (desmit) darba dienu laikā no Piegādātāja rēķina saņemšanas dienas.

8.5. Ja Līguma darbība tiek izbeigta kādā no Līguma 4.5.punktā noteiktajiem gadījumiem no Izpildītāja puses, Izpildītājs maksā līgumsodu 10 % (desmit procentu) apmērā no 2.1.punktā norādītās līgumcenas bez PVN.

8.6. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.

8.7. Līgumsoda samaksa neatbrīvo Puses no saistību izpildes, izņemot gadījumu, ja iestājas Līguma 8.5.punkta nosacījumi.

**9. Nepārvarama vara**

9.1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).

9.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.

9.3.Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

9.4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.

9.5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.

9.6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 9.3.punktam.

**10. Strīdu izskatīšanas kārtība**

10.1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.

10.2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

**11. Citi noteikumi**

11.1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.

11.2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

11.3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.

11.4. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto, kā arī attiecībā uz Līguma darbības termiņu un Līguma summu.

11.5. Ja kādai no Pusēm tiek mainīti rekvizīti vai Līguma 11.7.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.

11.6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.

11.7. Par Līguma izpildi atbildīgās personas:

11.7.1. (..);

11.7.2. (..).

11.8. Līgums sagatavots latviešu valodā, parakstīts divos oriģinālos eksemplāros, līguma teksts uz 10 (desmit) lapām, ar atsevišķiem pielikumiem. Abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.

11.9. Uz parakstīšanas brīdi Līgumam pievienoti 2 pielikumi:

11.9.1. 1.pielikums – Izpildītāja finanšu piedāvājums (tāme) – atsevišķā failā;

11.9.2. 2.pielikums – Tehniskā specifikācija/tehniskais piedāvājums – atsevišķā failā.

**12. Pušu juridiskās adreses un rekvizīti**

|  |  |
| --- | --- |
| **Pasūtītājs:**  **A/S "Olaines ūdens un siltums"**  Vienotais reģ.Nr. 50003182001,  Kūdras iela 27, Olaine, LV-2114  Norēķinu konts Nr. LV15PARX0015699680001  Banka: A/S’’Citadele banka’’  Valdes priekšsēdētājs  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** M. Mazurs | **Izpildītājs:**  **SIA “Amos.L.V.”**  Vienotais reģ. Nr. 40003659440  Zemitāna iela 2b, Rīga, LV-1012  Banka: AS Swedbank  Konts: LV63HABA0551006153824  Kods: HABALV22  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_ O. Svarenieks |

Valdes loceklis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V. Liepa